Tölvu- og Internetnotkun einstaklinga

Ríflega níu af hverjum tíu nota tölvu og Internet

Í rannsókninni var m.a. spurt um notkun tölvu eða Internets síðustu þrjá mánuði fyrir rannsókn og eru þeir einstaklingar sem notuðu tölvu- eða Internet á því tímabili nefndir *tölvu- og netnotendur*.

Notkun tölvu og Internets er afar útbreidd meðal almennings á Íslandi. Þannig höfðu 92% aðspurðra notað tölvu og svipað hlutfall eða 91% notað Internet síðustu þrjá mánuði í rannsókninni nú.

Nær allir einstaklingar á aldrinum 16–44 ára nota tölvu ot Internet eða 97–100%. Af einstaklingum á aldrinum 45–54 ára nota 97% tölvu og 94% Internet. 82% einstaklinga á aldrinum 55–64 ára nota tölvu og 79% þeirra nota Internet. Minnst er um tölvu- og netnotendur í elsta aldurshópnum en 57% einstaklinga á aldrinum 65–74 ára nota tölvu og 52% þeirra nota Internet.

Nær enginn munur mælist milli kynja á tölvu og Internetnotkun. Þannig nota 93% karla og 92% kvenna tölvu og 92% karla og 90% kvenna nota Internet.

Heimild: Hagstofa Íslands

Hagtíðindi Upplýsingatækni

92. árgangur nr. 39 2007:3